钦定古今图书集成/理学汇编/字学典/第094卷 > 倪思经鉏堂杂志 > 《论书家》
## 钦定古今图书集成/理学汇编/字学典/第094卷 > 倪思经鉏堂杂志 > 《论书家》

本朝字书，推东坡、鲁直、元章，然东坡多卧笔，鲁直多
纵笔，米老多曳笔。若行草尚可使作小楷，则不能矣。
他如苏子美、周越，近如吴说辈，皆不免于俗。独蔡君
谟行书既好小楷，如《茶谱》《集古录序》，颇有二王楷法。
若大字楷书，则亦不能免俗，若有《美堂记》《昼锦堂记》
及《荔支谱》，所谓“厚皮馒头”是也。大抵楷法贵于端重，
又要飘逸，故难两全。